กฎกระทรวงกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔[๑] อาศัยอำนาจตามความในมาตรา ๕ แห่งพระราชบัญญัติการผังเมือง พ.ศ. ๒๕๑๘และมาตรา ๒๖ วรรคหนึ่ง แห่งพระราชบัญญัติการผังเมือง พ.ศ. ๒๕๑๘ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕อันเป็นกฎหมายที่มีบทบัญญัติบางประการเกี่ยวกับการจำกัดสิทธิและเสรีภาพของบุคคลซึ่งมาตรา ๒๙ ประกอบกับมาตรา ๓๓ มาตรา ๓๔ มาตรา ๔๑ มาตรา ๔๒ และมาตรา ๔๓ของรัฐธรรมนูญแห่งราชอาณาจักรไทยบัญญัติให้กระทำได้โดยอาศัยอำนาจตามบทบัญญัติแห่งกฎหมาย รัฐมนตรีว่าการกระทรวงมหาดไทยออกกฎกระทรวงไว้ดังต่อไปนี้ข้อ ๑ กฎกระทรวงนี้ให้ใช้บังคับได้มีกำหนดห้าปีข้อ ๒ ให้ใช้บังคับผังเมืองรวมในท้องที่ตำบลบ้านมะเกลือ ตำบลบางม่วง ตำบลบึงเสนาท ตำบลเกรียงไกร ตำบลวัดไทรย์ตำบลบางพระหลวง ตำบลหนองกรด ตำบลแควใหญ่ ตำบลปากน้ำโพ ตำบลนครสวรรค์ตกและตำบลตะเคียนเลื่อน อำเภอเมืองนครสวรรค์ จังหวัดนครสวรรค์ภายในแนวเขตตามแผนที่ท้ายกฎกระทรวงนี้ข้อ ๓ การวางและจัดทำผังเมืองรวมตามกฎกระทรวงนี้มีวัตถุประสงค์เพื่อใช้เป็นแนวทางในการพัฒนาและดำรงรักษาเมืองและบริเวณที่เกี่ยวข้องหรือชนบท ในด้านการใช้ประโยชน์ในทรัพย์สินการคมนาคมและการขนส่ง การสาธารณูปโภค บริการสาธารณะ และสภาพแวดล้อม ในบริเวณแนวเขตตามข้อ๒ให้สอดคล้องกับการพัฒนาระบบเศรษฐกิจและสังคมของประเทศตามแผนพัฒนาเศรษฐกิจและสังคมแห่งชาติข้อ ๔ ผังเมืองรวมตามกฎกระทรวงนี้มีนโยบายและมาตรการเพื่อจัดระบบการใช้ประโยชน์ที่ดิน โครงข่ายคมนาคมขนส่งและบริการสาธารณะให้มีประสิทธิภาพสามารถรองรับและสอดคล้องกับการขยายตัวของชุมชนในอนาคตรวมทั้งส่งเสริมและพัฒนาเศรษฐกิจโดยมีสาระสำคัญ ดังต่อไปนี้(๑)ส่งเสริมและพัฒนาชุมชนเมืองให้เป็นศูนย์กลางทางเศรษฐกิจและสังคมของจังหวัดนครสวรรค์และภาคเหนือตอนล่าง(๒) ส่งเสริมและพัฒนาชุมชนเมืองให้เป็นศูนย์กลางการบริหาร การปกครองการศึกษา การคมนาคมและการขนส่ง และพาณิชยกรรมของจังหวัดนครสวรรค์(๓)ส่งเสริมและพัฒนาด้านที่อยู่อาศัยและพาณิชยกรรมให้สอดคล้องกับการขยายตัวของชุมชนและระบบเศรษฐกิจ(๔) ส่งเสริมให้เป็นศูนย์กลางอุตสาหกรรมการเกษตรอุตสาหกรรมบริการและอุตสาหกรรมอื่นที่ใช้ทรัพยากรในท้องถิ่น(๕) พัฒนาการบริการขั้นพื้นฐานทางเศรษฐกิจและสังคมการสาธารณูปโภคและสาธารณูปการให้เพียงพอและได้มาตรฐาน(๖) อนุรักษ์ทรัพยากรธรรมชาติและสิ่งแวดล้อมข้อ ๕ การใช้ประโยชน์ที่ดินภายในเขตผังเมืองรวมให้เป็นไปตามแผนผังกำหนดการใช้ประโยชน์ที่ดินตามที่ได้จำแนกประเภทแผนผังแสดงโครงการคมนาคมและขนส่ง และรายการประกอบแผนผังท้ายกฎกระทรวงนี้ข้อ ๖ การใช้ประโยชน์ที่ดินตามแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงนี้ให้เป็นไปดังต่อไปนี้(๑) ที่ดินในบริเวณหมายเลข ๑.๑ ถึงหมายเลข ๑.๒๐ที่กำหนดไว้เป็นสีเหลือง ให้เป็นที่ดินประเภทที่อยู่อาศัยหนาแน่นน้อย(๒) ที่ดินในบริเวณหมายเลข ๒.๑ ถึงหมายเลข ๒.๑๙ ที่กำหนดไว้เป็นสีส้มให้เป็นที่ดินประเภทที่อยู่อาศัยหนาแน่นปานกลาง(๓) ที่ดินในบริเวณหมายเลข ๓.๑ ถึงหมายเลข ๓.๑๒ ที่กำหนดไว้เป็นสีแดงให้เป็นที่ดินประเภทพาณิชยกรรมและที่อยู่อาศัยหนาแน่นมาก(๔) ที่ดินในบริเวณหมายเลข ๔.๑ ถึงหมายเลข ๔.๒๓ที่กำหนดไว้เป็นสีเขียว ให้เป็นที่ดินประเภทชนบทและเกษตรกรรม(๕) ที่ดินในบริเวณหมายเลข ๕.๑ ถึงหมายเลข ๕.๖๐ที่กำหนดไว้เป็นสีเขียวอ่อนให้เป็นที่ดินประเภทที่โล่งเพื่อนันทนาการและการรักษาคุณภาพสิ่งแวดล้อม(๖) ที่ดินในบริเวณหมายเลข ๖.๑ ถึงหมายเลข ๖.๒๑ที่กำหนดไว้เป็นสีเขียวมะกอก ให้เป็นที่ดินประเภทสถาบันการศึกษา(๗) ที่ดินในบริเวณหมายเลข ๗.๑ ถึงหมายเลข ๗.๓๐ที่กำหนดไว้เป็นสีเทาอ่อน ให้เป็นที่ดินประเภทสถาบันศาสนา(๘) ที่ดินในบริเวณหมายเลข ๘.๑ ถึงหมายเลข ๘.๓๐ที่กำหนดไว้เป็นสีน้ำเงิน ให้เป็นที่ดินประเภทสถาบันราชการการสาธารณูปโภคและสาธารณูปการข้อ ๗ ที่ดินประเภทที่อยู่อาศัยหนาแน่นน้อย ให้ใช้ประโยชน์ที่ดินเพื่อการอยู่อาศัยสถาบันราชการ การสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ในที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวม(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗)[๒]การอยู่อาศัยหรือประกอบพาณิชยกรรมประเภทอาคารขนาดใหญ่ เว้นแต่บริเวณ หมายเลข ๑.๕หมายเลข ๑.๖ หมายเลข ๑.๗ หมายเลข ๑.๘ หมายเลข ๑.๙ หมายเลข ๑.๑๐ หมายเลข ๑.๑๑หมายเลข ๑.๑๓ หมายเลข ๑.๑๔ หมายเลข ๑.๑๕ หมายเลข ๑.๑๖ หมายเลข ๑.๑๗ หมายเลข ๑.๑๘หมายเลข ๑.๑๙ และหมายเลข ๑.๒๐ให้ดำเนินการหรือประกอบกิจการได้ในอาคารที่ไม่ใช่อาคารขนาดใหญ่พิเศษ(๘) โรงฆ่าสัตว์ เว้นแต่ที่ประกอบการโดยหน่วยงานของรัฐ(๙) ไซโลเก็บผลิตผลทางการเกษตร(๑๐) กำจัดสิ่งปฏิกูลและมูลฝอย(๑๑) ซื้อขายหรือเก็บเศษวัสดุข้อ ๘ ที่ดินประเภทที่อยู่อาศัยหนาแน่นปานกลางให้ใช้ประโยชน์ที่ดินเพื่อการอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่สำหรับการใช้ประโยชน์ที่ดินเพื่อกิจการอื่น ให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ในที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวม(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗)[๓]การประกอบพาณิชยกรรมประเภทอาคารขนาดใหญ่พิเศษ(๘) โรงฆ่าสัตว์ เว้นแต่ที่ประกอบการโดยหน่วยงานของรัฐ(๙) ไซโลเก็บผลิตผลทางการเกษตร(๑๐) กำจัดสิ่งปฏิกูลและมูลฝอย(๑๑) ซื้อขายหรือเก็บเศษวัสดุข้อ ๙ ที่ดินประเภทพาณิชยกรรมและที่อยู่อาศัยหนาแน่นมากให้ใช้ประโยชน์ที่ดินเพื่อพาณิชยกรรม การอยู่อาศัย สถาบันราชการการสาธารณูปโภคและสาธารณูปการเป็นส่วนใหญ่ สำหรับการใช้ประโยชน์ที่ดินเพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ในที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้และโรงงานบำบัดน้ำเสียรวม(๒)คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงร้านจำหน่ายก๊าซ สถานที่ใช้ก๊าซ และสถานที่จำหน่ายอาหารที่ใช้ก๊าซ(๔) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๕) สุสานและฌาปนสถานตามกฎหมายว่าด้วยสุสานและฌาปนสถาน(๖) จัดสรรที่ดินเพื่อประกอบอุตสาหกรรม(๗)[๔]การประกอบพาณิชยกรรมประเภทอาคารขนาดใหญ่พิเศษ(๘) โรงฆ่าสัตว์(๙) ไซโลเก็บผลิตผลทางการเกษตร(๑๐) กำจัดสิ่งปฏิกูลและมูลฝอย(๑๑) ซื้อขายหรือเก็บเศษวัสดุการใช้ประโยชน์ที่ดินริมฝั่งแม่น้ำเจ้าพระยา แม่น้ำปิงหรือแหล่งน้ำสาธารณะให้มีที่ว่างตามแนวขนานริมฝั่งตามสภาพธรรมชาติของแม่น้ำเจ้าพระยาแม่น้ำปิง หรือแหล่งน้ำสาธารณะไม่น้อยกว่า ๖ เมตรเว้นแต่เป็นการก่อสร้างเพื่อการคมนาคมทางน้ำ การสาธารณูปโภคหรือโรงงานบำบัดน้ำเสียรวมของชุมชนข้อ ๑๐ ที่ดินประเภทชนบทและเกษตรกรรมให้ใช้ประโยชน์ที่ดินเพื่อเกษตรกรรมหรือเกี่ยวข้องกับเกษตรกรรม สถาบันราชการการสาธารณูปโภคและสาธารณูปการเป็นส่วนใหญ่ สำหรับการใช้ประโยชน์เพื่อกิจการอื่นให้ใช้ได้ไม่เกินร้อยละสิบของที่ดินประเภทนี้ในแต่ละบริเวณที่ดินประเภทนี้ ห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) โรงงานทุกจำพวกตามกฎหมายว่าด้วยโรงงาน เว้นแต่โรงงานตามประเภทชนิด และจำพวกที่กำหนดให้ดำเนินการได้ตามบัญชีท้ายกฎกระทรวงนี้โรงงานบำบัดน้ำเสียรวมและโรงงานกำจัดขยะแบบใช้เตาเผา(๒) คลังน้ำมันเชื้อเพลิงและสถานที่ที่ใช้ในการเก็บรักษาน้ำมันเชื้อเพลิงที่ไม่ใช่ก๊าซปิโตรเลียมเหลวและก๊าซธรรมชาติเพื่อจำหน่ายที่ต้องขออนุญาตตามกฎหมายว่าด้วยการควบคุมน้ำมันเชื้อเพลิงเว้นแต่เป็นสถานีบริการน้ำมันเชื้อเพลิง(๓) สถานที่บรรจุก๊าซ สถานที่เก็บก๊าซ และห้องบรรจุก๊าซสำหรับก๊าซปิโตรเลียมเหลวตามกฎหมายว่าด้วยการควบคุมน้ำมันเชื้อเพลิงแต่ไม่หมายความรวมถึงสถานีบริการ ร้านจำหน่ายก๊าซ สถานที่ใช้ก๊าซและสถานที่จำหน่ายอาหารที่ใช้ก๊าซ(๔) โรงแรมตามกฎหมายว่าด้วยโรงแรม(๕) จัดสรรที่ดินเพื่อประกอบอุตสาหกรรม(๖) จัดสรรที่ดินเพื่อประกอบพาณิชยกรรมเว้นแต่เป็นส่วนหนึ่งของการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๗) การอยู่อาศัยหรือประกอบพาณิชยกรรมประเภทอาคารขนาดใหญ่(๘) การอยู่อาศัยหรือประกอบพาณิชยกรรมประเภทห้องแถวหรือตึกแถว เว้นแต่เป็นการดำเนินการในโครงการจัดสรรที่ดินเพื่อการอยู่อาศัยและมีพื้นที่ไม่เกินร้อยละห้าของพื้นที่โครงการทั้งหมด(๙) การอยู่อาศัยประเภทห้องชุด อาคารชุด หรือหอพักในกรณีที่มีการใช้ประโยชน์ที่ดินเพื่อการจัดสรรที่ดินเพื่อประกอบพาณิชยกรรมตาม(๖) และเพื่อการอยู่อาศัยหรือประกอบพาณิชยกรรมประเภทห้องแถวหรือตึกแถวตาม (๘)ดำเนินการในโครงการจัดสรรที่ดินเดียวกันให้ใช้ประโยชน์ที่ดินเพื่อกิจการดังกล่าวรวมกันไม่เกินร้อยละห้าของพื้นที่โครงการทั้งหมดการใช้ประโยชน์ที่ดินริมทางหลวงแผ่นดินหมายเลข ๑ (ถนนพหลโยธิน)ทางหลวงแผ่นดินหมายเลข ๑๑๗ สายนครสวรรค์ - พิษณุโลก ทางหลวงแผ่นดินหมายเลข ๑๒๒สายทางเลี่ยงเมืองนครสวรรค์ ทางหลวงแผ่นดินหมายเลข ๑๐๘๔ สายแยกทางหลวงหมายเลข ๑๑๗(ป่าแดง) - ต่อเขตเทศบาลเมืองกำแพงเพชรควบคุม ทางหลวงแผ่นดินหมายเลข ๑๑๘๒สายแยกทางหลวงหมายเลข ๑๑๗ (นครสวรรค์) - บรรจบทางหลวงหมายเลข ๑๐๗๓ (บรรพตพิสัย)และทางหลวงแผ่นดินหมายเลข ๓๐๐๕ สายต่อทางเทศบาลเมืองนครสวรรค์ (ท่าตากุ๋ย) -โกรกพระ ให้มีที่ว่างตามแนวขนานริมเขตทางไม่น้อยกว่า ๑๕ เมตรข้อ ๑๑ ที่ดินประเภทที่โล่งเพื่อนันทนาการและการรักษาคุณภาพสิ่งแวดล้อมเฉพาะที่ดินซึ่งเป็นของรัฐให้ใช้ประโยชน์ที่ดินเพื่อนันทนาการหรือเกี่ยวข้องกับนันทนาการการรักษาคุณภาพสิ่งแวดล้อม หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินได้เช่นเดียวกับที่ดินบริเวณข้างเคียงในแต่ละบริเวณเว้นแต่ที่ดินตาม (๑) - (๓) ให้ใช้ประโยชน์ที่ดินตามที่กำหนด ดังต่อไปนี้(๑) บริเวณหมายเลข ๕.๗ ที่ดินซึ่งอยู่ในบริเวณแนวเส้นขนานระยะ ๗๐๐เมตร กับศูนย์กลางทางหลวงแผ่นดินหมายเลข ๑๑๗ และอยู่ในบริเวณแนวเส้นตั้งฉากระยะ๗๐๐ เมตร กับทางหลวงแผ่นดินหมายเลข ๑๑๗ ฟากตะวันตกที่จุดซึ่งอยู่ห่างจากกึ่งกลางสะพานข้ามแม่น้ำปิงไปทางทิศเหนือตามแนวทางหลวงแผ่นดินหมายเลข๑๑๗ เป็นระยะ ๒,๕๐๐ เมตร หมายเลข ๕.๑๘ที่ดินซึ่งอยู่ในแนวเส้นขนานระยะ ๑๕๐ เมตร กับถนนเลียบแม่น้ำปิง หมายเลข ๕.๓๑หมายเลข ๕.๓๒ หมายเลข ๕.๓๖ และหมายเลข ๕.๔๙ ให้ใช้ประโยชน์ได้เช่นเดียวกับที่ดินประเภทที่อยู่อาศัยหนาแน่นน้อย(๒) บริเวณหมายเลข ๕.๓๕ให้ใช้ประโยชน์ที่ดินได้เช่นเดียวกับที่ดินประเภทที่อยู่อาศัยหนาแน่นปานกลาง(๓) บริเวณหมายเลข ๕.๗ นอกจากบริเวณตาม (๑) หมายเลข ๕.๑๔ หมายเลข๕.๑๗ หมายเลข ๕.๑๘ นอกจากบริเวณตาม (๑) หมายเลข ๕.๓๐ หมายเลข ๕.๕๓ หมายเลข ๕.๕๔หมายเลข ๕.๕๕ หมายเลข ๕.๕๖ หมายเลข ๕.๕๗ หมายเลข ๕.๕๙ และหมายเลข ๕.๖๐ให้ใช้ประโยชน์ที่ดินเช่นเดียวกับที่ดินประเภทชนบทและเกษตรกรรมที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายห้ามใช้ประโยชน์ที่ดินเพื่อกิจการตามที่กำหนดดังต่อไปนี้(๑) เลี้ยงม้า โค กระบือ สุกร แพะ แกะ ห่าน เป็ด ไก่ งู จระเข้หรือสัตว์ป่าตามกฎหมายว่าด้วยการสงวนและคุ้มครองสัตว์ป่า เพื่อการค้า(๒) จัดสรรที่ดินเพื่อการอยู่อาศัย(๓) การอยู่อาศัยหรือประกอบพาณิชยกรรมประเภทอาคารขนาดใหญ่(๔) การอยู่อาศัยประเภทห้องแถวหรือตึกแถว(๕) การอยู่อาศัยประเภทห้องชุด อาคารชุด หรือหอพักการใช้ประโยชน์ที่ดินริมทางหลวงแผ่นดินหมายเลข ๑ (ถนนพหลโยธิน)ทางหลวงแผ่นดินหมายเลข ๑๑๗ สายนครสวรรค์ - พิษณุโลก และทางหลวงแผ่นดินหมายเลข ๑๒๒สายทางเลี่ยงเมืองนครสวรรค์ ให้มีที่ว่างตามแนวขนานริมเขตทางไม่น้อยกว่า ๑๕ เมตรการใช้ประโยชน์ที่ดินริมฝั่งแม่น้ำเจ้าพระยา แม่น้ำน่าน แม่น้ำปิงคลองบึงคา คลองสันพิง คลองตาเทพ คลองบางกระแห คลองโพธิ์ คลองน้ำรึม คลองหนองป่ากดคลองตะโก คลองบางประมุง คลองตาแวน หรือแหล่งน้ำสาธารณะ ให้มีที่ว่างตามแนวขนานริมฝั่งตามสภาพธรรมชาติของแม่น้ำเจ้าพระยาแม่น้ำน่าน แม่น้ำปิง คลองบึงคา คลองสันพิง คลองตาเทพ คลองบางกระแห คลองโพธิ์คลองน้ำรึม คลองหนองป่ากด คลองตะโก คลองบางประมุง คลองตาแวน หรือแหล่งน้ำสาธารณะ ไม่น้อยกว่า๖ เมตร เว้นแต่เป็นการก่อสร้างเพื่อการคมนาคมทางน้ำ การสาธารณูปโภคหรือโรงงานบำบัดน้ำเสียรวมของชุมชนข้อ ๑๒ ที่ดินประเภทสถาบันการศึกษาให้ใช้ประโยชน์ที่ดินเพื่อการศึกษาหรือเกี่ยวข้องกับการศึกษา สถาบันราชการหรือสาธารณประโยชน์เท่านั้นข้อ ๑๓ ที่ดินประเภทสถาบันศาสนาให้ใช้ประโยชน์ที่ดินเพื่อการศาสนาหรือเกี่ยวข้องกับการศาสนา การศึกษาสถาบันราชการ หรือสาธารณประโยชน์เท่านั้นข้อ ๑๔ ที่ดินประเภทสถาบันราชการการสาธารณูปโภคและสาธารณูปการให้ใช้ประโยชน์ที่ดินเพื่อกิจการของรัฐกิจการเกี่ยวกับการสาธารณูปโภคและสาธารณูปการ หรือสาธารณประโยชน์เท่านั้นที่ดินประเภทนี้ซึ่งเอกชนเป็นเจ้าของหรือผู้ครอบครองโดยชอบด้วยกฎหมายให้ใช้ประโยชน์ที่ดินได้เช่นเดียวกับที่ดินบริเวณข้างเคียงในแต่ละบริเวณเว้นแต่ที่ดินตาม (๑) - (๓) ให้ใช้ประโยชน์ที่ดินตามที่กำหนด ดังต่อไปนี้(๑) บริเวณหมายเลข ๘.๒๑ บริเวณด้านตะวันตกของที่ดินบริเวณหมายเลข๘.๒๑ ไปทางทิศตะวันออกบรรจบกับเส้นขนานระยะ ๕๐ เมตร กับคลองโพธิ์ ฝั่งตะวันตกให้ใช้ประโยชน์ที่ดินได้เช่นเดียวกับที่ดินประเภทชนบทและเกษตรกรรม(๒) บริเวณหมายเลข ๘.๒๑ บริเวณตั้งแต่เส้นขนานระยะ ๕๐ เมตรกับคลองโพธิ์ฝั่งตะวันออก ไปทางทิศตะวันออกบรรจบกับถนนสาย ง ๒ ฟากตะวันตกและบริเวณที่อยู่ถัดจากถนนสาย ง ๒ ฟากตะวันออก ไปทางทิศตะวันออกบรรจบกับถนนสาย ข๑๔ ฟากตะวันตก ให้ใช้ประโยชน์ที่ดินได้เช่นเดียวกับที่ดินประเภทที่อยู่อาศัยหนาแน่นน้อย(๓) บริเวณหมายเลข ๘.๒๑ บริเวณที่อยู่ถัดจากถนนสาย ข ๑๔ฟากตะวันออกไปทางทิศตะวันออกบรรจบกับที่ดินบริเวณหมายเลข ๒.๑๓ หมายเลข ๒.๑๖หมายเลข ๘.๒๗ และหมายเลข ๘.๓๐ให้ใช้ประโยชน์ที่ดินได้เช่นเดียวกับที่ดินประเภทที่อยู่อาศัยหนาแน่นปานกลางข้อ ๑๕ ให้ผู้มีอำนาจหน้าที่ในการควบคุมการก่อสร้างอาคารหรือการประกอบกิจการในเขตผังเมืองรวมปฏิบัติการให้เป็นไปตามกฎกระทรวงนี้ให้ไว้ณ วันที่ ๗ ธันวาคม พ.ศ. ๒๕๕๔ยงยุทธวิชัยดิษฐรัฐมนตรีว่าการกระทรวงมหาดไทย[เอกสารแนบท้าย]๑.บัญชีท้ายกฎกระทรวงให้ใช้บังคับผังเมืองรวมเมืองนครสวรรค์ พ.ศ. ๒๕๕๔๒. แผนที่ท้ายกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔๓.แผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔๔. รายการประกอบแผนผังกำหนดการใช้ประโยชน์ที่ดินตามที่ได้จำแนกประเภทท้ายกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔๕. แผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔๖. รายการประกอบแผนผังแสดงโครงการคมนาคมและขนส่งท้ายกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔(ดูข้อมูลจากภาพกฎหมาย)หมายเหตุ: - เหตุผลในการประกาศใช้กฎกระทรวงฉบับนี้ คือโดยที่สมควรกำหนดให้ใช้บังคับผังเมืองรวม ในท้องที่ตำบลบ้านมะเกลือ ตำบลบางม่วงตำบลบึงเสนาท ตำบลเกรียงไกร ตำบลวัดไทรย์ ตำบลบางพระหลวง ตำบลหนองกรด ตำบลแควใหญ่ตำบลปากน้ำโพ ตำบลนครสวรรค์ตก และตำบลตะเคียนเลื่อน อำเภอเมืองนครสวรรค์ จังหวัดนครสวรรค์เพื่อใช้เป็นแนวทางในการพัฒนา และการดำรงรักษาเมืองและบริเวณที่เกี่ยวข้องหรือชนบทในด้านการใช้ประโยชน์ในทรัพย์สิน การคมนาคมและการขนส่ง การสาธารณูปโภคบริการสาธารณะ และสภาพแวดล้อม ทั้งนี้เพื่อให้บรรลุวัตถุประสงค์ของการผังเมือง และโดยที่มาตรา ๒๖ วรรคหนึ่ง แห่งพระราชบัญญัติการผังเมืองพ.ศ. ๒๕๑๘ ซึ่งแก้ไขเพิ่มเติมโดยพระราชบัญญัติการผังเมือง (ฉบับที่ ๓) พ.ศ. ๒๕๓๕บัญญัติว่า การใช้บังคับผังเมืองรวมให้กระทำโดยกฎกระทรวง จึงจำเป็นต้องออกกฎกระทรวงนี้กฎกระทรวงให้ใช้บังคับผังเมืองรวมเมืองนครสวรรค์(ฉบับที่ ๒) พ.ศ. ๒๕๕๙[๕]หมายเหตุ :-เหตุผลในการประกาศใช้กฎกระทรวงฉบับนี้ คือโดยที่เป็นการสมควรแก้ไขเพิ่มเติมข้อกำหนดเกี่ยวกับการใช้ประโยชน์ที่ดินตามกฎกระทรวงให้ใช้บังคับผังเมืองรวมเมืองนครสวรรค์พ.ศ. ๒๕๕๔ ในที่ดินประเภทที่อยู่อาศัยหนาแน่นน้อยให้สามารถใช้ประโยชน์เพื่อการอยู่อาศัยหรือประกอบพาณิชยกรรมประเภทอาคารขนาดใหญ่ได้ในบางบริเวณและแก้ไขข้อกำหนดการใช้ประโยชน์ที่ดินในที่ดินประเภทที่อยู่อาศัยหนาแน่นปานกลาง และที่ดินประเภทพาณิชยกรรมและที่อยู่อาศัยหนาแน่นมากเพื่อกำหนดข้อห้ามใช้ประโยชน์ที่ดินเพื่อการประกอบพาณิชยกรรมประเภทอาคารขนาดใหญ่พิเศษจึงจำเป็นต้องออกกฎกระทรวงนี้ปริยานุช/ผู้จัดทำ๒๖ ธันวาคม๒๕๕๔ปณตภร/ผู้ตรวจ๒๖ ธันวาคม๒๕๕๔กัญฑรัตน์/เพิ่มเติม๒๙ พฤษภาคม๒๕๕๙[๑] ราชกิจจานุเบกษาเล่ม ๑๒๘/ตอนที่ ๙๔ ก/หน้า ๑๑/๒๓ ธันวาคม ๒๕๕๔[๒] ข้อ ๗วรรคสอง (๗) แก้ไขเพิ่มเติมโดยกฎกระทรวงให้ใช้บังคับผังเมืองรวมเมืองนครสวรรค์(ฉบับที่ ๒) พ.ศ. ๒๕๕๙[๓] ข้อ ๘วรรคสอง (๗) แก้ไขเพิ่มเติมโดยกฎกระทรวงให้ใช้บังคับผังเมืองรวมเมืองนครสวรรค์(ฉบับที่ ๒) พ.ศ. ๒๕๕๙[๔] ข้อ ๙ วรรคสอง(๗) แก้ไขเพิ่มเติมโดยกฎกระทรวงให้ใช้บังคับผังเมืองรวมเมืองนครสวรรค์ (ฉบับที่ ๒)พ.ศ. ๒๕๕๙[๕] ราชกิจจานุเบกษาเล่ม ๑๓๓/ตอนที่ ๓๘ ก/หน้า ๙๔/๒๙ เมษายน ๒๕๕๙